La Unión Musical Porteña celebrarà demà el seu Concert de Nadal
21 de desembre 2018

La delegació de Cultura de l'Ajuntament de Sagunt ha programat per a demà, 22 de desembre a les 19.30 hores, el concert de Nadal de la Unión Musical Porteña (UMP) que forma part de la seua programació de tardor. L'actuació, que es desenvoluparà en el Teatre Begonya del Port de Sagunt i estarà dirigida per Jorge Vivas Baquero, oferirà un conjunt de composicions nadalenques. L'entrada serà gratuïta i amb aforament limitat.

  

Enguany, la Banda Simfònica Unión Musical Porteña acompanyarà a les veus blanques del Cor Infantil UMP, dirigit per Antonio Matíes, i del Cor Juvenil UMP, dirigit per Laura A. Agustí. Un espectacle replet de nadales i conegudes bandes sonores de pel·lícules nadalenques.

  

Per part seua, la Coral Juvenil UMP omplirà l'escenari de frescor i interpretacions amb les veus dels seus components com són Lara Pilar Pérez, que interpretarà _Sally Song_ de Danny Elfmann; Carolina Marqués i Alién Magni, que ens delectaran amb _Adiemus_ de Karl Jenkins; Nerea Vivas, que cantarà _Hallelujah_ de Leonard Cohen; i Andrea Colás, que interpretarà _Last Christmas_ de George Michael.

  

El Cor Infantil UMP comptarà amb el solo d'Adrián Izquierdo que interpretarà _Alice’s Theme_ de Danny Elfman.

  

Els arranjaments i adaptacions d'estes obres que acomiadaran el 2018 de la mà de la Unión Musical Porteña han sigut realitzats pels professors de l'Escola de Música UMP, Jorge Vivas, Laura A. Agustí i David Heredia.

![](/media/q4fbl5ah/30_c_concierto-de-navidad.jpg) 

*   [](http://www.facebook.com/sharer.php?u=https://aytosagunto.es/va/actualitat/la-union-musical-portena-celebrara-dema-el-seu-concert-de-nadal/ "Facebook")
*   [](http://twitter.com/share?url=https://aytosagunto.es/va/actualitat/la-union-musical-portena-celebrara-dema-el-seu-concert-de-nadal/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-union-musical-portena-celebrara-dema-el-seu-concert-de-nadal/ "Linked In")
*   [](mailto:?body=https://aytosagunto.es/va/actualitat/la-union-musical-portena-celebrara-dema-el-seu-concert-de-nadal/)